Ανακοίνωση σύμφωνα με την παρ.4.1.4.4. του Κανονισμού του Χ.Α
Σύμφωνα με τις διατάξεις της παραγράφου 4.1.4.4. του Κανονισμού του Χρηματιστηρίου Αθηνών, η ΡΙΝΤΕΝΚΟ ΑΝΩΝΥΜΟΣ ΕΜΠΟΡΙΚΗ ΚΑΙ ΣΥΜΜΕΤΟΧΙΚΗ ΕΤΑΙΡΕΙΑ, παράλληλα με την δημοσίευση των ελεγμένων οικονομικών καταστάσεων της περιόδου 1.1.2010 έως και 31.3.2010, ανακοινώνει τα ακόλουθα:

Α. Το Διοικητικό Συμβούλιο του Χρηματιστηρίου Αθηνών στην συνεδρίασή του της 9.4.2010 αποφάσισε την υπαγωγή των μετοχών της εταιρείας στην Κατηγορία Διαπραγμάτευσης «Επιτήρηση» καθώς σύμφωνα με την παράγραφο 3.1.2.5.(1).β) του Κανονισμού του διαπιστώθηκε ότι οι ζημίες της χρήσης 2009 υπερέβαιναν το 30% της Καθαρής Θέσης σε ενοποιημένη βάση χωρίς παράλληλα η Εταιρεία να έχει προχωρήσει στην δημοσιοποίηση πρόσκλησης Γενικής Συνέλευσης για την αύξηση του Μετοχικού Κεφαλαίου.
Β. Ο Όμιλος, αντιμετωπίζοντας τα κύρια αίτια που οδήγησαν στην υπαγωγή στην κατηγορία αυτή, προβαίνει σε ενέργειες με τις οποίες επιδιώκει να ελέγξει κατά το δυνατό τις μεταβλητές του οικονομικού περιβάλλοντος εν μέσω της βαθιάς ύφεσης η οποία έχει εκδηλωθεί στις χώρες που αυτός αναπτύσσει δραστηριότητα. Προς την κατεύθυνση αυτή ο Όμιλος RIDENCO συνεχίζει την αναδιάρθρωση του δικτύου λιανικής πώλησης στο εξωτερικό περιορίζοντας τις μη επικερδείς δραστηριότητές του και παράλληλα μεριμνά για την εν γένει συγκράτηση του λειτουργικού του κόστους. Οι ενέργειες αυτές σε συνδυασμό με την αύξηση του κύκλου εργασιών και την μείωση των χρηματοοικονομικών εξόδων στην πρώτη τριμηνία του 2010 συνέβαλλαν ήδη στον περιορισμό των ζημιών της περιόδου κατά 33%. Περαιτέρω βελτίωση αποτελεσμάτων σε συνδυασμό και με πιθανή βελτίωση του συνολικού οικονομικού και επιχειρηματικού περιβάλλοντος εκτιμάται ότι θα επιδράσει θετικά στην δυνατότητα δημιουργίας συνθηκών για την έξοδο της Εταιρείας από τη συγκεκριμένη κατηγορία διαπραγμάτευσης.

